<classify> Awali shirikisho hilo lilipanga michezo hiyo ianze Agosti 15 mpaka 29, lakini limeona liahirishe kupisha uchaguzi mkuu wa rais na wabunge.Kwa mujibu wa taarifa iliyotolewa na Kaimu Katibu Mkuu SHIMIWI Moshi Makuka jana uamuzi huo pia umelenga kuwapa watumishi wao nafasi ya kushiriki kikamilifu kwenye uchaguzi.Michezo haijafutwa bali tumeisogeza mbele tu mpaka baada ya uchaguzi ili watumishi wetu washiriki kikamilifu kwenye tukio hilo la kitaifa, ilisema sehemu ya taarifa hiyo.Pia shirikisho hilo limeomba radhi kwa washiriki wote na wapenzi wa michezo kwa usumbufu uliojitokeza.Juzi Shirikisho hilo lilitangaza mgeni rasmi kwenye ufunguzi ulipangwa kufanyika kesho ambapo mgeni rasmi ilitarajiwa kuwa Balozi Ombeni Sefue.Timu zilizothibitisha kushiriki michezo hiyo kabla ya kuahirishwa jana ni Ikulu, Utumishi, Waziri Mkuu, Afya, Ardhi, Elimu, Hazina, Kilimo, Tamisemi, Mifugo, Maji, Afrika Mashariki na Maliasili.Nyingine ni Mambo ya Nje, Mambo ya Ndani, Ulinzi, Nishati, Maendeleo ya Jamii, Viwanda, Uchukuzi, Ujenzi na Tume ya Mifugo.Mahakama, Tume ya Utumishi wa Umma, Bunge, Tume ya Kurekebisha Sheria, Tume ya Mahakama, Ukaguzi, Tume ya Ushirika, Wakala wa Jiolojia Tanzania Wakala wa Ukaguzi wa Madini, Wakala wa Taifa wa Hifadhi ya Chakula, Mkoa wa Lindi, Katavi, Mwanza, Kagera, Rukwa, Dar es Salaam, Mtwara, Iringa, Geita, Kigoma, Manyara, Arusha na Tanga.  <topic>: MICHEZO 